timothydillan/balinese-cpt-corpus huggingface dataset:
I Madé Suarsa () inggih punika silih tunggil sastrawan ring Bali. Ida akéhan nyurat sastra Bali klasik sakadi geguritan nanging sané mangkin Ida taler nyurat sastra Bali modérn. Sastrawan puniki sampun kaping kalih ngmolihang penghargaan sastra Rancage. Kapertama ring warsa 2004 antuk pupulan puisinyané, Ang Ah miwah Ah Ang. Kaping kalih ring warsa 2006 antuk buku pupulan puisinyané, Gedé Ombak Gedé Angin. Ida ring sadina-dinané dados dosén ring Jurusan Sastra Indonésia, Fakultas Sastra Univérsitas Udayana, Dénpasar puniki gumanti sampun madué kesenengan ring wewidangan sastra Bali modérn.

I Madé Suarsa wantah pangawi sastra Bali modéren sané embas ring Banjar Gelulung, Désa Sukawati, Kecamatan Sukawati, Kabupatén Gianyar, 15 Méi 1954. Dané wantah oka saking pangawi sastra Bali modéren I Madé Sanggra (almarhum), putra kaping kalih saking pitung raka rai. Dané masekolah ring SPG Negeri Dénpasar warsa 1972, miwah sausan punika dané nglanturang masekolah ring PGSLP Negeri Dénpasar warsa 1974, raris masekolah ring Fakultas Sastra Universitas Udayana Jurusan Sastra Indonésia warsa 1975 kantos lulus dados sarjana sastra Indonésia warsa 1981. Warsa 1986 ngalanturang masekolah ring Jurusan Humaniora Fakultas Pascasarjana Universitas Gadjah Mada Yogyakarta tur tamat warsa 1988.

Ngawit warsa 1983 dané dados dosén ring Fakultas Sastra Universitas Udayana. Dané nyurat makudang-kudang satua cutet, puisi, ésai, geguritan, miwah prosa liris. Kakawian-kakawian dané akeh kawedar ring surat kabar minakadi Bali Orti (Bali Post), Médiaswari (Pos Bali), miwah sané lianan. Lianan ring punika, dané taler dados pembina ring makudang-kudang sekaa santi. Dané ngamolihang Hadiah Sastra Rancagé ping kalih, inggih punika ring warsa 2005 antuk pupulan puisi “Ang Ah miwah Ah Ang”, miwah warsa 2007 antuk pupulan puisi “Gdé Ombak Gdé Angin”.

Sesuratan
Dané nyurat makudang-kudang cakepan sastra Bali modéren, luir ipun:
Amanat Geguritan Purwa Sangara (1985)
Orang-Orang di Sekitar Pak Rai (1995)
Prastanika Parwa miwah Swarga Rohana Parwa (1999)
Oka Susharma: Pendidik Pejuang, Pejuang Pendidik (2001)
Geguritan Sastradoyana Tattwa (2002)
Geguritan Udayanotama Tattwa (2002)
Geguritan Pura Dalem Segara Petasikan (2002)
Geguritan Sakuntala (2002)
Ang Ah miwah Ah Ang (Pupulan Puisi, 2004) - ngamolihang Sastra Rancagé 2005
Geguritan Kebo Tarunantaka (2005)
Gunung Menyan Segara Madu (Pupulan Puisi, 2005)
Gdé Ombak Gdé Angin (Satua Cutet, 2006) - ngamolihang Sastra Rancagé 2007
Kunang-Kunang Anarung Sasi (Pupulan Puisi, 2007)
Geguritan Kén Arok Kén Dédés (2008)
Geguritan Kanakaning Kanaka (2008)
Merta Matemahan Wisia (Satua Cutet, 2008)
Téks Kotéks, Kontéks (2008)
Geguritan Sandhyakalaning Majapahit (2009)
Pura Pandé Catur Lepas Tamblingan (2009)
Kama Bang Kama Putih (Prosa Liris, 2011)
Nguntul Tanah Nuléngék Langit (Satua Cutet, 2013)

Pustaka

I Madé Suarsa
I Nyoman Nuarta (embas ring Tabanan, 14 Novémber 1951) inggih punika undagi togog sané mawit saking Bali miwah silih tunggil pelopor Gerakan Seni Rupa Anyar (1976). Ida kadadosang anak sané pinih kasub riantukan mahakaryanné, sakadi Togog Garuda Wisnu Kencana ring Badung, Monumén Jalasveva Jayamahe ring Surabaya miwah Monumén Proklamasi Indonésia ring Jakarta. Nyoman Nuarta ngamolihang pepasih sarjana seni rupané saking Institut Téknologi Bandung tur ngantos sané mangkin meneng ring Bandung.

I Nyoman Nuarta inggih punika pianak sané kaping nem saking sia diri pianakné Wirdjamidjana miwah Samudra. Ida ngamolihang pangajahan saking pamannyané, Ketut Dharma Susila, guru seni rupa.

Pangajahan
Nyoman Nuarta ngranjing ring Institut Téknologi Bandung duk warsa 1972. Ring pangawit, Nuarta milih jurusan seni lukis, sakéwanten sasampun kalih warsa idané magingsir ka jurusan seni patung. Ritatkala ida kantun dados mahasisya, ring warsa 1979 Nyoman Nuarta ngamolihang jayanti Lomba Patung Proklamator Républik Indonésia. Sareng taler seni sakadi pelukis Hardi, Dede Eri Supria, Harsono miwah kritikus seni Jim Supangkat, Nyoman Nuarta ngawitin Gerakan Seni Rupa Baru ring Indonésia daweg warsa 1977.

Karir
I Nyoman Nuarta sampun ngasilang langkung saking satus karya seni togog. Karyané sami inggih punika seni togog modérn miwah naturalistik, miwah matéri sané kaanggén inggih punika temaga miwah kuningan.

Nuarta sampun ngawangun Taman Patung, sané mawasta NuArt Sculpture Park, ring kelurahan Sarijadi, Bandung. Ring genahé punika wénten makudang-kudang togog antuk makudang-kudang gagulak, miwah bangunan tumpang papat sané kaanggén anggén paméran.

Mahakarya
Ring warsa 1993 I Nyoman Nuarta makarya monumén raksasa mawasta Jalesveva Jayamahe, sané taler ngantos rahinané mangkin wénten ring Dermaga Ujung Madura, Komando Armada Républik Indonésia Kawasan Timur (Koarmatim) Kota Surabaya. Monumén punika ngambarang Perwira TNI Angkatan Laut mabusana Pakaian Dinas Upacara (PDU). Duurné monumén punika 60,6 méter.

Karyané Nyoman Nuarta sané pinih ageng miwah maambisi inggih punika Monumén Garuda Wisnu Kencana (GWK) sané kakawitang daweg 8 Juni 1997 miwah karesmiang ring tanggal 22 Séptémber 2018 olih Présidén RI Joko Widodo. Duurné togog GWK ipun 75 méter miwah duurné pedestal 60 méter; punika mawinan duurné monumén sané jangkep 126 méter.

Pustaka

Nyoman Nuarta
I Wayan Arthawa inggih punika Sastrawan Bali sané ngaryanin syair. Ida embas ring Karangasem warsa 1961, Ida dados guru. Ida ngawitin dados penulis ring warsa 1983 Ida sampun ngawedar puluhan karya sané kawedar ring média daérah miwah ibukota sakadi Bali Post, Nusa Tenggara, Nafri, Karya Bhakti, Swadesi, Pikiran Rakyat, Berita Buana, Hai, Pusara, Horison miwah sané lianan. Puisi-puisi punika kapupulang ring buku pupulan puisi.

Kasusastra
Perahu Samsara inggih punika pupulan puisi kapertama sané terbit ring warsa 2008. Sadurung nika, karya-karyané punika mapupul ring antologi sané kasarengin olih penyair Indonésia utawi Asia. Buku - buku Ida inggih punika: Gelang Semesta (1991), Spektrum (1991), Potret Pariwisata Indonésia ring puisi (1991), Teh Gingseng (1993), Antologi Puisi Nusantara I (1995), Antologi Puisi Nusantara III (1996), Songket (1996), Kesaksian Burung Sukma (1996), Bonsai"s Morning (1996), Mimbar Penyair Abad 21 (1996), Antologi Puisi Indonésia (1997), miwah Bali After Morning kumpulan puisi penyair Asia (1997).

Pustaka

I Wayan Arthawa
Dr. Ir. I Wayan Koster, M.M. (Aksara Bali; I Wayan Koster, ) inggih punika gubernur Bali saking période 2018-2023. Wayan Koster nahen dados anggota DPR RI saking PDI-Perjuangan ring période 2004-2009, 2009-2014, miwah 2014-2018.

Pendidikan
SD No.1 Désa Sembiran (1975)
SMP Bhaktiyasa (1978)
SLTA, SMAN Singaraja, Bali (1981)
S1, Institut Téknologi Bandung, Bandung (1987)
S2, Sekolah Tinggi Ilmu Ékonomi (STIE) International Golden Institute, Jakarta (1995)
S3, Universitas Negeri Jakarta, Jakarta (1999)

Karir Politik

Sasampun makiprah ring makudang organisasi miwah dados akademisi, Wayan Koster ngawit karier politiknyane dados Staf Ahli Kelompok Fraksi (POKSI II F) PDI Perjuangan warsa 2003-2004. Saking pengalamannyane ring DPR nika, Wayan nyalonang diri dados calon legislatif ring Pileg 2004 miwah kapilih. Wayan negak dados Komisi X sané ngurus pendidikan, kebudayaan, pariwisata, ekonomi kreatif, pemuda miwah olahraga. Wayan kapilih biin ring Pileg 2009 miwah tasih ring Pileg 2014 ipun tetap matugas ring Komisi X.

Ring Pemilihan umum Gubernur Bali 2018 tanggal 27 Juni 2018, Wayan Koster menang dados Gubernur Bali mawit persentase suara 57.68%.

Pustaka

Alumni Institut Teknologi Bandung
Alumni Universitas Negeri Jakarta
Tokoh Bali
Tokoh dari Buléléng
Politikus Indonésia
Politikus Partai Demokrasi Indonésia Perjuangan
Anggota DPR RI 2004–2009
Anggota DPR RI 2009–2014
Anggota DPR RI 2014–2019
Gubernur Bali
Ida Bagus Gde Parwita (aksara Bali: ᬇᬤᬩᬕᬸᬲ᭄ᬕ᭄ᬤᬾᬧᬃᬯᬶᬃᬢ, ) inggih punika Sarjana Pendidikan tur pengawi sastra Bali. Saking warsa 1980, dané sampun ngajahin ring SMP PGRI miwah SMA Pariwisata PGRI Klungkung. Ida sampun nyurat puisi tur ngalimbakang kaweruhanyané ring sesuratan saking sanggar Binduana. Pekaryanan ida sampun kawedar ring sajebag média daérah tur nasional sakadi Bali Post, Nusa Tenggara, Karya Bhakti, Burat Wangi, Canang Sari, Bali orti, tur berita Buana. Dané mangkin meneng ring Dusun Tihingan, Banjarangkan, Klungkung. Dané seneng nyurat nganggén basa Bali. Sesuratan dané sané kapertama kaanggén buku ring antologi puisi sané mamurda Puputé Tan Sida Puput (2001). Novél mabasa Bali sané mamurda Satwa Sutasoma sané kasurat miwah ngranjing ring Mingguan Prima (Mangkin mamurda Bisnis Bali) sané dados cerita bersambung.

Paica
Juara kaping siki penulis ésai mabasa Indonésia sajebag Bali ring Balai Bahasa Dénpasar warsa 2001.
Juara kaping tiga penyurat tembang Puputan Klungkung warsa 2001.
Juara kaping siki penyurat tembang Puputan Klungkung warsa 2002.
Ngamolihang Widya Pataka saking Gubernur Bali warsa 2009 antuk buku pupulan puisi Bali mamurdha "Wayang".

Ngawitin makekawian duk warsa 1980, tur polih nyarengin Forum Puisi Indonésia 87 ring TIM Jakarta Antologi Puisi Indonésia 1997 ring TIM Jakarta, Himpunan Penulis, Pengarang dan Penyair Nusantara(HP3N). Kakawian dané marupa puisi taler katerjemahang ka Basa Inggris ring Ubud Writers and Readers Festival. Sasuratan budaya Ida kawedar ring Nusa Tenggara warsa 1983, Mingguan Prima, Bali Post, Majalah Burat Wangi, Canang Sari, Bali Orti, miwah Majalah Onliné Suara Saking Bali.

Pustaka

Pangawi Sastra Bali
Ida Bagus Madé Dharma Palguna () inggih punika silih tunggil pangawi sastra Bali. Ida muputang pendidikan S1 ring Fakultas Sastra Universitas Udayana, Denpasar (1985). S-2 miwah S-3 ring Facultiet der Leterren, Rijksuniversitiet, Leiden (1992, 1999). Ida naenin makarya dados dosén ring maka kalih almamater punika. Ida dados dosen tamu sajabaning ring Universitas, peneliti Jawa Kuno, nyurat éséi, fiksi, puisi ring sajabaning média massa.

Karya sastra
Pupulan buku sané sampun terbit minakadi:
Lawat - lawat Suwung (pupulan puisi Bali, 1995),
Shiwaratri dalam Padma Purana (1997)
Ida Pedanda Ngurah, Ida dados pangawi sané kasub kirang langkung ring Abad ke-19 (1998).

Karya-karyan idané sakadi Dharma Shunya : Memuja dan Meneliti Shiwa (1999), Cara Mpu Monaguna Memuja Siwa (2000), Pedofilia dan Tindak Kekerasan Lainnya (2005), Bom Teroris dan Bom Sosial, Narasi dari Balik Harmoni Bali (2006), Dewa Manusia Raksasa (2007), Budaya Kepintaran Sampai Budaya Keke-rasan Pikiran (2007), Kala : Waktu dan Kematian, Pengantar Mati Cara Bali, Buku ke - satu (2008), Sumanasantaka, Pengantar Mati Cara Bali, Buku ke-dua (2008), miwah Tiga Anak Pembual dan Cerita Terpilih Lainnya (2008).

Pustaka

Ida Bagus Madé Dharma Palguna
Ida Bagus Mantra () inggih punika gubernur Bali sané kaping enem periode 1978–1988. Ida ngamong ring periode 1978–1988, mangentosang Soekarmen. Ida Bagus Mantra kagingsirang olih Ida Bagus Oka dados gubernur Bali. Ida taler manados Rektor kapertama sané ngamong ring Universitas Udayana.

Dané seda ring pinanggal 10 Juli 1995, sakit ginjal.

Organisasi/Kerja
Pendiri Parisada Hindu Dharma Bali (mangkin PHDI) (23 Pébruari 1959)
Dekan Fakultas Sastra Univérsitas Udayana (1962-1964)
Penggagas Maha Widya Bhawana Institut Hindu Dharma (3 Oktober 1963) sané mangkin dados Univérsitas Hindu Indonésia Dénpasar
Rektor Univérsitas Udayana sané kapertama (1964-1968)
Direktur Jendral Kebudayaan Departemen Pendidikan miwah Kebudayaan Indonésia (1968-1978)
Gubernur Bali ka-6 (1978-1988)
Duta Besar Indonésia ring India (1989-1992)
Sameton Déwan Pertimbangan Agung (1993-1995)

Pustaka

Pranala jaba
Profil Ida Bagus Mantra
Berita Ida Bagus Mantra

Anggota Déwan Pertimbangan Agung
Anggota Déwan Perwakilan Rakyat Républik Indonésia
Duta Besar Indonésia ring India
Gubernur Bali
Guru besar Univérsitas Udayana
Rektor Univérsitas Udayana
Tokoh saking Bali
Ida Bagus Oka () inggih punika gubernur Bali sané kaping pitu. Ida ngamong ring période 1988-1998, mangentosang Ida Bagus Mantra. Ida taler dados ngamong Menteri Negara Kependudukan Indonésia ring période 1998-1999.

Pustaka

Pranala jaba

Gubernur Bali
Menteri Indonésia
Guru besar Universitas Udayana
Rektor Universitas Udayana
India ( Bhaarat) utawi इंडिया (Īndiyaa) utawi aji resmi Républik India (; , diromanisasikan menjadi Bhārat Gaṇarājya inggih punika nagara ring benoa Asia kidul.

Pustaka

Cingak malih
Hindustan
Asoka
Lis negara ring gumi
Lis bandar udara ring gumi
Lis nusa ring gumi

Cutetan

Pranala luar

Direktori situs pemerintahan

Negara G20
Negara ring Asia
Negara anggota Perserikatan Bangsa-Bangsa
Républik federal
Negara anggota Persemakmuran Bangsa-Bangsa
Negara ring Asia Kelod
India Agung, Wawidangan Panglimbak India utawi Krajan-Krajan sané ka-India-yang inggih punika nagara-nagara miwah wewidangan ring Asia Tenggara miwah Asia Kidul sané keni panglimbak budaya India sadaweg babadnyané. Agama Buddha miwah Hindu taler ngranjing wewidangan punika sareng saking budaya India. Ngantos abad Masehi sané kapertama, pinih akéh krajan Asia Tenggara sampun molihang cihna akéh saking budaya, agama miwah administrasi Hindu. Konsép Raja-Déwa mawit saking konsép Harihara, miwah sistém prasasti Sansekerta kadadosang resmi, sakadi ring wangsa Pallava miwah Chalukya ring India kidul.

Pustaka

India Agung
Républik Indonésia (RI) utawi Negara Kesatuan Républik Indonésia (NKRI) (aksara Bali: ᬭᬾᬧᬸᬩ᭄ᬮᬶᬓᬇᬦ᭄ᬤᭀᬦᬾᬲᬶᬬ), utawi sané katah kasengguh Indonésia, inggih punika silih tunggil negara ring Asia Ténggara. Wastan altérnatif sané katah kaanggén inggih punika Nusantara.

Indonésia dados negara pinih jimbar ka-14 sareng negara kepulauan pinih gede ring gumi mawit jimbar wawidanganne kirang langkung 1.904.569 km². Indonésia dados negara sane madue nusa pinih akeh ka-6 ring gumi, sareng akehnyane 17.504 nusa. Aran alternatif sane kaanggen antuk kepulauan Indonesia kasengguh Nusantara. Lianan teken nika, Indonésia tasih dados negara mapenduduk pinih akéh ka-4 ring gumi mawit penduduk nganti 277.749.853 diri ring warsa 2022. Indonésia dados negara sane penduduknyane maagama Islam pinih akeh ring gumi, sareng penganut luwih teken 238.875.159 diri utawi kirang langkung 86,9%. Indonésia dados negara multiras, multietnis, miwah multikultural ring gumi pateh tekén Amérika Serikat.

Pustaka

Pranala jaba

Situs web resmi pemerintah Republik Indonésia
Kantor Berita Antara
Pemilu Indonesia
Peringatan Kebangkitan Nasional Indonésia
Data Kependudukan Resmi Indonésia
Pariwisata Indonesia
Indonésia di Encyclopædia Britannica
Indonésia: Country Studies 1993
Presentasi tentang Indonésia

Negara
Negara ring Asia Tenggara
Negara anggota ASEAN
Instagram (aksara Bali: ᬇᬦ᭄ᬲ᭄ᬢᬕ᭄ᬭᬫ᭄) inggih punika silih tunggil aplikasi sané prasida ngenahang potrek miwah video. Kawigunan sané lianan instagram punika dados kaanggén motrék, ngambil video, nganggén filter, tur mrasidayang ngunggahang ka jejaring sosial sané lianan. Instagram dados kaaksés ring iPhone, iPad, miwah iPod Touch, Android miwah Windows 8. Aplikasi punika prasida kapolihang ring Apple App Store miwah Google Play. Ring tanggal 9 April warsa 2012, kauningayang indik Facebook ngambil Instagram katumbas aji $1 miliar. Instagram kaadeg olih Perusahaan Burbn, Inc. Instagram kawentuk saking kruna "insta" sané mawit saking kruna "instan", sakadi kaméra polaroid ring aabnyanné kasub kaucap "foto instan", miwah kruna "gram" sané mawit saking kruna "telegram" sané kaanggén antuk ngirimang informasi ka jadma sané lianan.

Pustaka

Pranala jaba

Teknologi
Potografi digital
Perangkat lunak warsa 2010
Perangkat lunak Android
Perangkat lunak iOS
Facebook
Aplikasi
Institut Pertanian Bogor (wasta ring basa Inggris: IPB University, sadurungnyané Bogor Agricultural University) inggih punika silih tunggil perguruan tinggi sané magenah ring Bogor, Jawa Barat, Indonésia. Sadurung karesmiang ring warsa 1963, IPB wantah fakultas pertanian ring Univérsitas Indonésia. Ring tanggal 1 Séptémber 1963, présiden kapertama Indonésia, Ir. Soekarno ngelaksanayang pagenahan batu pertama sané kaanggén ngwangun sinambi ngresmiang kampus pinaka kampus praragan. Mangkin, sané manados Réktor IPB saking warsa 2017 ngantos 2022 mawasta Dr. Arif Satria, SP, M.Si. Manut katetepan rapet Badan Akreditasi Nasional Perguruan Tinggi (BAN-PT) ring tanggal 7 Novémber 2017 ngamutusang yéning Institut Pertanian Bogor ngamolihang akréditasi A (kalintang becik).

Lelintihan
Institut Pertanian Bogor kawentuk saking paguyuban pertanian miwah kedokteran hewan sané kamargiang mawit saking pangawit aab ka-20 ring Bogor. Sadurung Yuda Jagat II sekaa kaweruhan mawasta Middelbare Landbouwschool, Middelbare Bosbouwschool miwah Nederlandsch Indische Veeartsenschool. IPB mangkin magenah ring Kecamatan Dramaga, Kabupatén, Bogor, Jawa Barat. IPB embas duk tanggal 1 Séptémber 1963 manut kaputusan Menteri Perguruan Tinggi miwah Ilmu Pengetahuan (PTIP) No. 92/1963 sané karesmiyang olih Présidén Ra nganggén Keputusan No. 279/1965.

Pustaka

Universitas ring Indonésia
Jawa Barat
Istanbul inggih punika kota sané pinih ageng ring wewidangan negara Turki. Kota punika taler kasengguh pinaka kota sané pinih akéh madué krama ring jagaté tur ngamolihang genah nomer nenem. Kota Istanbul kakepah dados kalih, genah jadmané akéh maadolan miwah lelintihan kota punika ring benoa Éropa taler wénten 1/3 kepahan jadmanyané magenah ring benoa Asia. Manut lelintihan kawéntenan Istanbul sampun saking warsa 660 SM sané madué wasta Bizantium.

Pustaka

Cutetan

Kota ring Turki
Jagung inggih punika silih tunggil soroh entik - entikan sané madué aran ilmiah Zea mays L.Entikan jagungé punika mentiknyané ngrumpyuk, jegjeg miwah tegehnyané ±15 m. Jagung punika madué punya utawi giing sané bunter, punya jagungé punika maruas-ruas sané kawungkus antuk papah, akéh, nénten macarang, bongkol punyanyané maakah, mawarna kuning utawi jingga. Jagung punika madué don sané tunggil, bunter miwah lantang, muncuknyané tajep, tepinyané asah, lantang donnyané 35–100 cm, lumbang donnyané 3–12 cm miwah mawarna gadang. Don entikan jagung madué stomata sané mawentuk halter pinaka ciri khas entik- entikan sané rumasuk ring kulawarga utawi suku poaceae. Tiosan punika entikan jagung madué sekar sané ngrumpyuk, maumah tunggal, sekar jagungé sané muani miwah sané luh mawentuk bulih, sekaré punika magenah ring muncuk punya miwah ring paang donnyané, sekar jangungé punika madué benang sari sané mawarna tangi, bakal wohnyané bunternyané sekadi taluh, miwah mawarna putih. Woh Jagungé mawentuk bongkol, lantangnyané 8–20 cm, wohé punika mawarna gadang masawang kuning. Wiji Jagungé punika mawentuk bunter, miwah wijiné punika mawarna kuning utawi petak. Tiosan ring punike entikan jagung madué akah sané wawentuk pasarawé utari serabut miwah mawarna putih daki utawi krem.

Pustaka

Jagung
Laklak inggih punika silih tunggil sanganan sané wénten ring Bali sané kakaryanin antuk tepung baas sané mawarna putih wiadin gadang. Bahan sané kaanggén ngaryanin laklak minakadi tepung, don kayu manis, don pandan, santen, tasik, miwah pamor. Tata cara ngaryanin jaja laklak sané kapertama inggih punika tepung, don kayu sugih miwah don pandan kaulet saha kaimbuhin antuk santen, tasik, miwah pamor mangda laklaké prasida empuk. Yéning sampun raket adonannyané raris kakukus ring panyangkaan sané malakar antuk tanah liat saha kapunpunin ring jalikané nyantos rateng. Yéning sampun rateng raris kacacarang antuk don biu miwah kadagingin kelapa sané makikih maibuh gula barak.

Laklak punika lumbrah kaadol ring warung sisin margané. Laklaké punika beciknyané karasayang anget–anget katimpalin kopi wiadin téh. Indik pangargan laklaké wantah siu tali atebih tur kasarengin antuk unti sané malakar aji campuran nyuh makihkih miwah gula bali baduurnyané.

Pustaka

Laklak
WikiSanganan
Sanganan
Jaja Satuh utawi Satuh inggih punika silih tunggil soroh sanganan khas saking Bali. Jaja satuh mawentuk bunter gilik, tur mawarna putih. Jaja satuh malakar saking tepung baas ketan sané manyahnyah. Bahan sané kaanggén ngaryanin jaja satuh minakadi baas ketan, gula bali, miwah uyah. Jaja satuh rasannyané manis tur renyah. Tata cara ngaryanin jaja satuh inggih punika gula Bali kabenyahang kantos alus miwah kalis. Sasampun adonan punika alus, raris kacampuhin antuk tepung baas ketan ngantos adonan punika lengket ring tangan. Salanturnyané adonan punika raris kacétak ring cétakan sané mawentuk bunter. Sasampun lebeng tur kacétak, jaja satuh kawungkus nganggén don biu.

Ring Bali, jaja satuh kaanggén sarana upacara, minakadi banten. Jaja satuh kaanggén pagenep banten olih krama Bali. Jaja satuh ketah kapanggihin ring pasar-pasar tradisional.

Pustaka

Jaja Bali
WikiSanganan
Sanganan
Jalak Bali (Leucopsar rothschildi) inggih punika soroh paksi éndémik Bali sané mawarna putih sejabaning tutuk kampid miwah ikuhné sané mawarna ireng, miwah belulang ring nampek mata sané mawarna biru. Nénten wénten bédané sané ageng ring pantaraning paksi muani miwah paksi luh. Sané mangkin wénten kirang saking 100 ukud paksi sané kantun idup ring Bali. Jalak Bali inggih punika soroh beburon Bali éndémik, inggihnyané nénten idup ring wewidangan tiosan sajabaning Bali. Sajabaning Jalak Bali nénten wénten buron éndémik tiosan ring Bali. Citra Jalak Bali wénten ring koin Indonésia, 200 rupiah.

Pustaka

Cingak malih
Taman Nasional Bali Kawan

Pranala jaba

BirdLife Species Factsheet
IUCN Red List
Red Data Book
Database Burung Terancam Punah

Leucopsar
Kedis Indonésia
Bali
Kedis pangicau
Sturnidae
Kedis Éndemik Indonésia
Kedis Bali
Buron
Jambi (aksara Bali: ᬚᬫ᭄ᬩᬶ) inggih punika silih tunggil propinsi ring Indonésia. Propinsi piniki maibukota ring Kota Jambi. Propinsi puniki jimbarnyané 50.160,05 km². Akéh kramanyané kirang langkung 3.092.265 diri.

Pamréntahan

Gubernur Jambi

Déwan Perwakilan

Kabupatén miwah kota

Kesehatan

Rumah sakit

Seni miwah Budaya

Pustaka

Propinsi ring Indonésia
Sumatra
Punyan Jarak (Jatropha curcas L.) inggih punika, wangsa tetanduran sané kaanggén pageh-pagehang miwah ngamedalang lengis. Ring Bali, punyan jarak punika maurip ring tegalan. Cecirén punyan jarak punika: ronné punika tunggal, mabantang kiris, madué pertulangan menyari. Sekarnyané ring punyan jarak inggih punika madué kelopak limang siki marupa bunter. Woh ring punyan jarak punika marupa marepat, mawarna gadang. Bijinnyané inggih punika marupa sekadi taluh, mawarna coklat masawang selem. Akahnyané tunggang, mawarna putih menyi. Kawigunannyané dados ubad kiluran miwah sané lianan.

Pustaka

Jarak
Jawa Barat (aksara Bali: ᬚᬯᬩᬭᬢ᭄, utawi Jawa Kauh, ᬚᬯᬓᭁᬄ) inggih punika silih tunggil propinsi ring Indonésia. Ibukotanyané Bandung. Propinsi puniki jimbarnyané 35.222,18 km2. Akéh kramanyané kirang langkung 43.053.732 diri.

Pamréntahan

Gubernur Jawa Barat

Déwan Perwakilan

Wawengkon administratip

Kesehatan

Rumah sakit

Seni miwah Budaya

Pustaka

Catetan

Note

Propinsi ring Indonésia
Jawa Tengah (Aksara Bali: ᬚᬯᬢᭂᬗᬄ) inggih punika silih tunggil propinsi ring Indonésia. Propinsi puniki maibukota ring Semarang. Propinsi puniki jimbarnyané 32.548 km2. Akéh kramanyané kirang langkung 35.557.249 diri.

Pamréntahan

Gubernur Jawa Tengah

Déwan Perwakilan

Wawengkon administratip

Seni miwah Budaya

Pustaka

Cutetan

Propinsi ring Indonésia